I juni 2023 blev der klaget over, at for mange brugte havnebusserne som en billig havnerundfart, især i weekender og på helligdage. De stod ikke af undervejs, og da der er af sikkerhedsmæssige grunde kun måtte være 80 om bord, oplevede andre passagerer, at de ikke kunne komme med. Klagen gik så på, at man ikke kunne planlægge efter at bruge dem, da man kunne risikere at skulle vente 45 minutter på den næste. Movia erkendte problemet, men henviste til, at sommersejlplanen gav drift hver halve time, hvilket antageligt ville hjælpe. Derudover kunne man ikke gøre så meget, da der kun var seks havnebusser til rådighed for den daglige drift.<ref>[https://kobenhavnliv.dk/kobenhavn/fyldte-havnebusser-efterlader-passagerer-strandet-paa-kajen-nu-kommer-der-flere-men-er-det-nok-snart-er-det-kun-en-ting-for-turister ''Fyldte havnebusser efterlader passagerer strandet på kajen - nu kommer der flere, men er det nok? - Snart er det kun en ting for turister''] af Jens Mouvielle. Københavnliv, 6. juni 2023.</ref> I 2023 koster en voksenbillet til to zoner 24 kroner.<ref>[https://dinoffentligetransport.dk/zoner-og-priser/priser/ ''Priser''], Din Offentlige Transport. Besøgt 8. juni 2023.</ref> Netto-Bådene tager til sammenligning 50 kr. og Canal Tours 109 kr. for en times rundtur. De to havnerundfarter kom dog i modsætning til havnebusserne ind i kanalerne, men undlod så til gengæld Nordhavnen og Sydhavnen.<ref>[https://www.havnerundfart.dk/ Netto-Bådene, forside], Netto-Bådene. Besøgt 8. juni 2023.</ref><ref>[https://www.stromma.com/da-dk/kobenhavn/sightseeing/sightseeing-med-bad/grand-tour/ ''Kanalrundfart i København''], Stromma. Besøgt 8. juni 2023.</ref>
Historie Vand Foreninger Organisationer